
	СНЦ „МИГ ОБЩИНИ ЕЛЕНА И ЗЛАТАРИЦА“

5070, гр. Елена, област Велико Търново, ул. „Поп Сава Катрафилов“ № 25

 e-mail: vomr@elena.bg                                                   web: vomr.elena.bg 
   телефон 0879 101 403                                                       ЕИК 175872469





ПРОТОКОЛ №  2
ОТ ЗАСЕДАНИЕ НА УПРАВИТЕЛНИЯ СЪВЕТ

НА СДРУЖЕНИЕ С НЕСТОПАНСКА ЦЕЛ

„МИГ ОБЩИНИ ЕЛЕНА И ЗЛАТАРИЦА”
Днес, 11.02.2026 г. в 10.00 ч. в офиса на сдружението в гр. Елена ул. „Поп Сава Катрафилов” № 25 се проведе заседание на Управителния съвет на Сдружение с нестопанска цел „МИГ Общини Елена и Златарица”.

На заседанието присъстваха следните членове на Управителния съвет (УС) на СНЦ „МИГ общини Елена и Златарица“:

1. инж. Дилян Стефанов Млъзев – председател на УС

2. Даниела Кънчева – Зам. председател на МИГ и член на УС

3. Мариян Бахарев  – член на УС

4. Стефан Гавраилов - член на УС

Заседанието бе ръководено от Председателя на УС инж. Дилян Млъзев. Той докладва, че на заседанието присъстват 4 члена от УС, поради което същото има кворум и може да взема решения.

На заседанието присъстваха (без право на глас) изпълнителният директор Г. Коларов и експерта по прилагане на СВОМР Надежда Стоянова. Председателят предложи на членовете на УС протокола на заседанието да бъде воден от Надежда Стоянова.
С 4 гласа „ЗА“ се взе решение Надежда Стоянова да води протокола. 

Председателят на УС предложи заседанието да премине при следния Дневен ред:
1. Приемане на програма за дейността на МИГ за 2026 г.

Докладва: Изпълнителен директор
2. Приемане на планираните дейности и разходи за 2026 г. 









      Докладва: Изпълнителен директор
3. Обсъждане на параметрите на Записна заповед

Докладва: Изпълнителен директор
4. Обсъждане и предложения за размера на членския внос 
Докладва: Изпълнителен директор
Други предложения по дневния ред не бяха направени  и същият беше подложен на гласуване.
ЗА: 4; ПРОТИВ: 0; ВЪЗДЪРЖАЛИ СЕ: 0
По т. 1 от Дневния ред: Председателят на УС даде думата на инж. Георги Коларов да запознае присъстващите с Програмата за дейността на МИГ за 2026 г. Изпълнителният директор уточни, че съгласно Устава на МИГ ежегодно е необходимо да се изготви и приеме Програма за дейността на сдружението, която да се приеме на следващо заседание на ОС. Разработената от екипа такава е съобразена с наличната към момента нормативната уредба, не се различава от досега приеманите, но посочи и разликите, заложени в тази за 2026 г. Необходимо е осъвременяване на документите, касаещи работата на МИГ и наемането на трети експерт в следващите месеци. Председателят на УС поиска информация на какви условия трябва да отговаря този експерт. Г-н Коларов отговори, че съгласно нормативната уредба е необходимо кандидатът да има завършено висше образование с най-малко степен „бакалавър“ и минимум 2 години трудов и/или осигурителен стаж.
Предложението бе гласувано.

ЗА: 4; ПРОТИВ: 0; ВЪЗДЪРЖАЛИ СЕ: 0
УС взе следното решение № 1: 
Решение: Управителният съвет на СНЦ «МИГ общини Елена и Златарица» одобрява Програмата за дейността на МИГ за 2026 г. и възлага на основание чл. 35 т. 5 от Устава на сдружението да се внесе за одобрение от Общото събрание на следващото му заседание.
По т. 2 от Дневния ред: Председателят на УС даде думата на изпълнителния директор да представи планираните дейности и разходи за 2026 г. Инженер Коларов представи изготвената от екипа финансова рамка за периода 2026-2029 г. и отделно по-подробно заложените параметри за 2026 г. Представи новите моменти в бюджетирането за новия програмен период. Председателят на УС поиска допълнителна информация, която да се представи на членовете на УС до следващото заседание.
ЗА: 4; ПРОТИВ: 0; ВЪЗДЪРЖАЛИ СЕ: 0
УС взе следното решение № 2: 
Решение: Екипът да представи допълнителна информация по разглежданите въпроси до следващото заседание на УС. Предварително изготвените материали да се изпратят на имейлите на членовете на УС.
По т. 3 от Дневния ред: Председателят на УС даде думата на изпълнителния директор. Инженер Коларов представи възможностите за финансиране. Председателят на УС поиска да се проведе среща с Кмета и финансиста на Община Златарица и да се предостави информация за възможностите за финансиране на МИГ от тяхна страна. Поиска също да се представи прогнозен паричен поток на членовете на УС до следващото заседание.
ЗА: 4; ПРОТИВ: 0; ВЪЗДЪРЖАЛИ СЕ: 0; 

УС взе следното решение № 3: 
Решение: Да се проведе среща с Кмета на Община Златарица – г-н Петър Ганев и финансиста на общината Иван Иванов и да се предостави информация за прогнозния паричен поток на членовете на УС до следващото заседание.
По т. 4 от Дневния ред: Председателят на УС даде думата на изпълнителния директор, който представи анализ на разходи-ползи на членския внос за предходния период и на тази база предложи нови стойности за членския внос за физически, юридически лица и общините. След обсъждане 
ЗА: 4; ПРОТИВ: 0; ВЪЗДЪРЖАЛИ СЕ: 0; 

УС взе следното решение № 4: 
Решение: Да се изготви справка за членския внос за предходния програмен период до следващото заседание на УС.
Поради изчерпване на дневния ред заседанието беше закрито.

Неразделна част от настоящия протокол е списък на присъстващите.
Председател: 
                             /инж. Дилян Млъзев/             
Изготвил протокола:

                              /Надежда Стоянова/

